In nomine sanctae et individuae Trinitatis ego Gerardus miles cognomento de la Barge veniens ad conversionem et suscipiens habitum monachicum in Marciniacensi coenobio aliquid de terris meis proposui dare huic monasterio; quod ut perpetuo ratum sit, in hac cartula subnotare volui. Concedo itaque habitatoribus hujus sancti coenobii Marciniacensis tam praesentibus quam perpetuo futuris quicquid hactenus habui in loco qui dicitur Glana, scilicet vineas, prata, boscum, terras cultas et incultas, ut habeant ex integro ea habitatores hujus loci in possessionem quietam et liberam. Factum in manu Archimbaldi prioris solemniter, sub testibus annotatis: S. Gaufredi de Sinemuro; S. Artaldi de Vilione; S. Hugonis de la Barge filii ejusdem Gerardi; S. Dalmacii Morelli; S. Bonifilii praesbyteri; S. Petri praesbyteri.